برنابے

برنابے   کینیڈا کا ایک شہر جو کینیڈا کے صوبے برٹش کولمبیا میں واقع ہے۔ یہ شہر وینکوور کے ساتھ مشرق میں ہے۔ آبادی کے لحاظ سے یہ شہر صوبے بھر میں تیسرے نمبر پر آتا ہے۔

1892ء میں آباد ہونے والے اس گاؤں کو 1992ء میں یعنی سو سال بعد شہر کا درجہ ملا۔

تاریخ 
قیام کے 30 تا 40 سال تک شہر کی بڑھوتری پر وینکوور اور نیو ویسٹ منسٹر جیسے بڑے اور تیزی سے پھیلتے ہوئے شہروں کے درمیان موجودگی کا اثر رہا۔ پہلے پہل اسے زرعی مارکیٹوں کے طور پر استعمال کیا جاتا رہا۔ بعد ازاں اسے وینکوور، فریزر دریا کی وادی اور اندرونی علاقوں کے درمیان میں نقل و حمل کے لیے اہم حیثیت حاصل رہی۔

بلدیہ کا درجہ ملنے کے وقت سارے شہریوں نے متفقہ طور پر قانون ساز، سپیکر، فری میسن اور مہم جو رابرٹ برنا بے کے نام پر شہر کا نام چنا جو 19ویں صدی کے وسط میں برٹش کولمبیا کی نو آبادی کے لینڈ کمیشنر کے سیکریٹری تھے۔

مذہبی رحجان 
شہر میں آباد لوگوں میں سے بیاسی فیصد سے زیادہ افراد مسیحی العقیدہ ہیں۔ دیگر مذاہب میں بدھ مت، مسلمان، سکھ مت، ہندو، دیگر مشرقی مذاہب اور یہودی اہم ہیں۔

کھیل 
برنابے میں ایک برنابے ویلاڈروم نامی ویلاڈروم ہے۔ شہر کا مرکزی اسٹیڈیم، ”سوانگارڈ اسٹیڈیم“ ہے جو سینٹرل پارک میں واقع ہے۔

تعلیم 

برنابے میں اسکولی ضلع 41 عوامی اسکولوں کی دیکھ ریکھ کا ذمے دار ہوتا ہے۔ اس میں ایک کمیونٹی اور شعبہ تعلیم بالغان اور انٹرنیشنل اسٹوڈینٹس پروگرام بھی ہے۔ اہم پوسٹ-سیکنڈری اداروں میں سائمن فریزر یونیورسٹی (برنابے پہاڑ کے اوپر) اور برٹش کولمبیا انسٹی ٹیوٹ آف ٹیکنالوجی کے کیمپس شامل ہیں۔

صنعت اور معیشت 
ٹیکنالوجی کی مشہور کمپنیاں جیسا کہ الیکٹرونک آرٹس، کریو، بیلارڈ پاور سسٹم اور ٹیلس وغیرہ کے کاروباری صدر مقام یہاں واقع ہیں۔ دیگر بڑی کمپنیاں جیسا کہ ای بے، فیوچر شاپ اور نوکیا وغیرہ بھی یہاں اہم کاروباری دفاتر کے ذریعے اپنا کام کرتے ہیں۔

جڑواں شہر 
برنا بے کے تین جڑواں شہر ہیں:
 گیٹنیاؤ، کینیڈا
 کوشیرو، جاپان
 میسا، امریکا

مزید دیکھیے 
 کینیڈا
 فہرست کینیڈا کے شہر

حوالہ جات 

 Adapted from http://burnaby.ca

بیرونی روابط 

 
 City of Burnaby
 Tourism Burnaby
 Burnaby Public Library
 Burnaby Parks and Rec
 British Columbia Institution of Technology

برنابے
1892ء میں آباد ہونے والے مقامات
برٹش کولمبیا کے شہر
برٹش کولمبیا میں 1892ء کی تاسیسات
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل
خودکار پیمانے کے ساتھ متعدد تصاویر استعمال کرنے والے صفحات